CELEX: C2004/190/29
Language: fi
Date: 2004-07-24 00:00:00
Title: Asia T-143/04: Antonietta Camurato Carfagnon 13.4.2004 Euroopan yhteisöjen komissiota vastaan nostama kanne

24.7.2004   
            
            
               FI
            
            
               Euroopan unionin virallinen lehti
            
            
               C 190/18
            
         Antonietta Camurato Carfagnon 13.4.2004 Euroopan yhteisöjen komissiota vastaan nostama kanne
   (Asia T-143/04)
   (2004/C 190/29)
   Oikeudenkäyntikieli: ranska
   Antonietta Camurato Carfagno on nostanut 13.4.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan kotipaikka on Braine-L'Alleud (Belgia) ja edustaja on asianajaja Carlos Mouranto.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa kantajan urakehitystä ajalla 1.7.2001—31.12.2002 koskevan arviointikertomuksen lopullista vahvistamista koskevan 9.4.2003 tehdyn arvioinnin tarkastajan päätöksen;
            
         
               —
            
            
               kumoaa 11.12.2003 tehdyn nimittävän viranomaisen nimenomaisen päätöksen, jolla on hylätty valittajan hallinnollinen valitus (R/353/03);
            
         
               —
            
            
               toteaa, että kantaja varaa oikeuden esittää tarkastajien ja nimittävän viranomaisen harkintavallan väärinkäyttöä koskevan lisäkanneperusteen;
            
         
               —
            
            
               velvoittaa vastaajan korvaamaan oikeudenkäyntikulut sekä asianosaisille asian käsittelystä aiheutuneet välttämättömät kustannukset ja erityisesti prosessiosoitteen ylläpidosta, matkoista ja oleskelusta aiheutuneet kulut sekä asianajajan palkkiot ja asianajokulut.
            
         Oikeudelliset perusteet ja pääasialliset perustelut:
   Kantaja riitauttaa urakehitystään ajalla 1.7.2001—31.12.2002 koskevan kertomuksen.
   Kanteensa tueksi kantaja esittää, että hänen urakehitystään koskevassa arviointikertomuksessa olevat arvioinnit ovat selvästi virheellisiä useat viitejakson kuluessa ja sen jälkeen tapahtuneet toimet ja seikat sekä tarkastajan ja vahvistajan sellaiset kommentit huomioon ottaen, jotka ovat ristiriidassa annetun arvosanan ja sen merkityksen kanssa. Kantaja katsoo lisäksi, että arviointikertomus on henkilöstösääntöjen 43 artiklan vastainen, koska uusi arviointijärjestelmä saattaa johtaa virkamiesten aliarvostamiseen, minkä kantaja katsoo tapahtuneen omassa tapauksessaan, ottaen huomioon erityisesti velvoitteen noudattaa tavoitekeskiarvoa 14/20.
   Lisäksi kantaja vetoaa:
   
               —
            
            
               ilmeiseen arviointivirheeseen;
            
         
               —
            
            
               yhdenvertaisen kohtelun periaatteen rikkomiseen;
            
         
               —
            
            
               perusteluvelvollisuuden rikkomiseen.